**ILEQQUUSUMIK ATAATSIMIINNEQ**

Ataasinngorneq ulloq 30. september 2019 NAL. 14:00

|  |  |  |
| --- | --- | --- |
| **Peqataasut:**Sabine Fleischer, siulittaasoqSakio Fleischer, kommunalbestyrelsimi ilaasortaqMikael Lange, ilaasortaqElisabeth Nielsen, ilaasortaqAnn Andreassen - ilaasortaq | **Aqutsisoq:****Peqataanngitsut:****Peqataanngitsut:****Imaqarniliortoq:** **Immikkut aggersakkat:****Ingerlannaera:****Oqalutsit:** | NavnMakkak MarkussenNavnNavnNavn |

|  |  |
| --- | --- |
|  |  |

**Oqaluuserisassat**

|  |
| --- |
| **OQALUUSERISASSAT**  |
| 1. **Oqaluuerisassat akuerineqarnerat**
 |
| 1. **2019-mi aningaasaliissutit killiffiat / Balance**
 |
| 1. **Pamialluk nutaaq, (læmole) Uummannaq - tusarniaassutigineqarnera**
 |
| 1. **Napparutaarnermi aappalaartulerfik eriagisaq – allamut inissinnissaa**
 |
| 1. **Qimmit napparutaarnerup qaqqajunnartaani inissisimasut, umiarsualiveqarnikkut nutarterisoqalerpat, allamut inissinneqartussaassammata nunaminertarmik allamik qimmiliviusinnaasumik innersuussisoqartariaqassooq.**
 |
| 1. **03. oktober 2019 Innuttaasunik ataatsimiisitsinissaq Atuarfiup inersuaani.**
 |
| 1. **Multi-bane-imut suliap killiffia.**
 |
| 1. **Niisimaap nakkaatitsiviata inissinneqarnissaa**
 |
| 1. **Kuno Berthelsen-ip tusarnaartitsiartortillugu tikisinneqarnissaa**
 |
| 1. **Qinngut ungasissumut isiginnaarutaasinnaasoq..**

 |
| 1. **Parabolip inissisimaffiata eqqaani Lyskæde atorlugit orpittut isikkulimmik pinnersaasersinnaaneq siunnersuutingaara.**
 |
| 1. **Silami eqaarsaarutinik saviminernik pinaveersaartitsinermi atorneqartussanik tikisitsisoqarnissaanik siunnersuut.**
 |

**Aalajangiineq:**

|  |  |  |
| --- | --- | --- |
| **Imm. 1** | Oqaluuserisaat akuerineqarnerat |  |

Oqaluuserisassat akuerineqarput ukuninnga ilaneqarlutik: Imm. 13 Timersortarfiup tapiiffigineqarnissamik qinnuteqaataa, Imm. 14 Peqqinneq- Sunngiffiullu Killiliisa-imut qinnuteqaataa.

|  |  |
| --- | --- |
| Imm.2 | 2019-imi aningaasaliissutit killiffiat / Balance |

Suliaq saqqummiunneqarnera:

30/9 2019 aningaasat 80.390,88 atorneqarsimapput, taamaalilluni suli 651.000,- kr. atorneqarsimanngittut.

Multibane suli suliarineqalinngilaq, ilimananngilarlu ukioq manna naammassineqarsinnaanera.

Aalajangerneq:

Ukioq aningaasat atorneqartariaqarmata allanut atugassanngorlugit ataani immikkoortuni qinnuteqaatinut aningaasaliinikkut atorneqassapput.

|  |  |
| --- | --- |
| Imm. 3. | Pamialluk nutaaq (læmole) Kangerloqqissoq Uummannaq - tusarniaassutigineqarnera |

Suliap saqqummiunneqarnera:

Siunnersuut: Avannaata Kommuniata tamanut tusarniaassutigaa – 18.09 – 13.11.2019 ”Pamialluk nutaaq” Kangerloqqissoq Uummannaq.

Aalajangerneq:

Najukkami ataatsimiititaliap inassutigaa periarfissaq B allannguallalaarlugu suliarineqarnissaa siunnersuutigineqassasoq.

|  |  |
| --- | --- |
| Imm. 4 | Napparutaarnermi qaqqap qaartitsernissaanut aappalaartulerfiup eriagisap allamut inissinnissaa |

Suliap saqqummiunneqarnera:

Umiarsualiveqarnikkut nutarterisoqalerpat napparutaarnerup qaqqajunnartaa qaartitserneqartussaammat aappalaartulerfillu eriagisaammat, allamut inissinneqartussaassooq.

Najukkamilu ataatsimiititaliap tamanna aalajangiiffisussaassuaa, ataatsimiinnermilu 13/6 aalajangerneqarpoq Innuttaasunik ataatsimiisitsinikkut 03. oktober ingerlanneqartussamut tusarniaassutigalugu saqqummiunneqassasoq.

Aalajangerneq:

Innuttaasunik ataatsimiisitsinissamut nalunaarut KNR aqqutingalugu nalunaarutigineqassaaq, kaagiliortoqassaarlu kaffillernermi sassaalliutigineqartussanik, Meeqqat Angerlarsimaffiat kaagiliortuussaaq.

|  |  |
| --- | --- |
| Imm. 5 | Qimmit napparutaarnerup qaqqajunnartaani inissisimasut, umiarsualiveqarnikkut nutarterisoqalerpat, allamut inissinneqartussaassammata nunaminertarmik allamik qimmiliviusinnaasumik innersuussinissaq. |

Suliap saqqummiunneqarnera:

Umiarsualiveqarnikkut nutarterineq 2020-imi aallartinneqartussaavoq, maannamiillu qimmit napparutaarnerup qaqqajunnartaani inissisimasut, allamut inissinneqarnissaannut nunaminertamik ujaasisoqalereertariaqarpoq. Illoqarfitsinni qimmiliviusinnaasumik allamik nunaminertamik innersuussinnaasatsinnik soqanngikkallarpoq, taamaattumik imeqarfiup killeqarfiata allanngortinneqarsinnaanera misissussallugu maannangaaq pingaaruteqarpoq.

Najukkami ataatsimiititaliap siullermeerlugu 13.6 2019 ataatsimiinnermini aalajangerpaa Innuttaasunik ataatsimiisitsinikkut 03. oktober 2019 ingerlanneqartussamut tusarniaassutigalugu saqqummiunneqassasoq.

Aalajangerneq: Innuttaasunut ataatsimiisitsinissami ilanngunneqassooq.

|  |  |
| --- | --- |
| Imm. 6 | 03. oktober 2019 Innuttaasunik ataatsimiisitsinissaq Atuarfiup inersuaani. |

Suliap saqqummiunneqarnera:

Ataatsimiinnermi 13/6 2019 aalajangerneqarpoq, Innuttaasunik ataatsimiisitsineq 03. oktober 2019 Atuarfiup inersuaani ingerlanneqassasoq.

Saqqummiunneqartussaq imm.4, imm. 5 aamma imm. 8-miittut tusarniaassutaassapput

Allagarsiissutissaq nivinngartorneqareerpoq aamma KNR aqqutigalugu nalunaarutigineqassooq, Atuarfiullu inersua aamma inniminnerneqareerpoq.

Aalajangerneq: Tusaatissatut tiguneqarpoq.

|  |  |
| --- | --- |
| Imm. 7 | Multi-bane-imut suliap killiffia. |

Suliap saqqummiunneqarnera:

Tekniker Peter Mølstrøm saqqummiissooq.

Aalajangerneq: INUplan misissuisinneqarpoq inissinneqarfissaata nunap ilua qeriuaannartuunersoq, equngasumillu ikkussuunneqassanngippat tamassuma paasinissaa pisariaqartoq.

|  |  |  |
| --- | --- | --- |
| **Imm. 8** | **Niisimaap nakkartitsiviata inissinneqarnissaa:** |  |

Suliap saqqummiunneqarnera:

Innuttaasunut ataatsimiisitsinissami saqqummiunneqassooq, Inuutissarsiornermut Siunnersorti saqqummiussissooq.

Aalajangerneq: Inissiffisaa misissorneqarpoq, nakkartitsivik Lasø-ikkut aaqqissorniarpaat amerlugulu.

|  |  |
| --- | --- |
| **Imm. 9** | **Kuno Berthelsen-ip tusarnaartitsiartortillugu tikisinneqarnissaanik saaffiginnissut** |

Suliap saqqummiunneqarnera:

Erinarsortartoq Kuno Berthelsen maannakkut Ilulissanut Qasigiannguanut tusarnaartitsiartortaarluni angalavoq, Uummannamut tikisinneqarnissaa assut iluatinnarpoq igammik maannakkut piffissaq kingulleq oqimaattunik innuttaasugut misigitinneqaqattaarnerput pillugu nuannaajallannartunik avataaniik tikisitsinikkut tusarnaartitsisoqariartortoqarnissaanik kissaatigineqarsilluni. Taamaattumik qinnuteqaatingaara Kuno-p tikisinneqarnissaanut aningaasaliisoqarnissaa.

Aalajangerneq: Juullerpaluttunik tusarnaartitsiartornissaanilluunniit maannakkut pisinnaassanngippat aningaasaliiffigineqarnissaa ca. 75.000,- 100.000,- akuerineqarput, tassunga ilanngullugu aperineqassooq Ukkusissanut aamma angalasinnaanersoq.

|  |  |
| --- | --- |
| **Imm. 10** | **Qinngut ungasissumut isiginnaarutaasinnaasoq:****(Sakio Fleischer)** |

Suliap saqqummiunneqarnera:

Qanga Parabol inissisimaffiata missaani inissiisoqarsinnaavoq, kimmut, kujammut, kangimut minnerunnitsumillu Uummannaq “Qaqqaq” takornarissanik innuttaasunillu qinnguartarlugu alortorsaatigineqartarsinnaammat. Aammalu taarsisalernerani ullorissanik qaammallu allaaqqitsillugu alianaarsaarluni qinngusertaartoqarsinnaassammat.

Aalajangerneq: Akuerineqarput qinngutit marluk pisiarineqassapput, Arctic Import aqqutingalugu neqeroorummik pissarsiniartoqassaaq.

|  |  |
| --- | --- |
| **Imm. 11** | **Parabolip inissisimaffiata eqqaani lyskædetut orpittut isikkulimmik pinnersaasiisinnaanermik siunnersuut.****(Sakio Fleischer)** |

Suliap saqqummiunneqarnera:

Kallerup innilersornissaanut Tele ikiortiserineqarnissaa misissuiffigineqarsinnavoq, lyskæde LED-iungamik sarfatortorsuunnginnamik.

Aalajangerneq: Marluk pisiarineqassasut akuerineqarput.

|  |  |
| --- | --- |
| **Imm. 12** | **Silami eqaarsaarutinik saviminernik pinaveersaartitsinermi atorneqartussanik tikisitsisoqarnissaanik siunnersuut.** |

Suliap saqqummiunneqarnera: Peqqinneq Sunngiffik-up Inuusuttuaqqat Inuusuttunillu angajoqqaanik innuttaasunillu naapitsineq pivoq 30. august 2019 unnukkut 21:00 – 01:30 iluatsilluartumik. Taamannak aaliaangersimapput Pitsaaliuineq pissappat qanimut naapisimaaarnissaat. Unnummi tassani inuusuttuaqqat 31, Inuusuttut 13 inersimasullu 10 (qulit) peqataaffigaat, kiisalu taakku saniatigut Politiit aamma alakkaallutik.

Oqariartuutigineqarput:

* Nunaqqatigiit ataatsimuualaarnerunissaat. Minnerpaamik qaammatit tamaasa katersortarfimmi. Taama isumaqarpugut pissutigalugu inuusuttut akuunissaat nunaqqatigiinnut. Inngerutikoq B-2 ammaqqittuuppat iluartorujussuussagaluarpoq, taannami aamma klubbiullunilu kulturikkut illuusinnaammat. Nuannernerussaaq portunerullunilu qitiffissaasinnaasut aalaffiusinnaasullu amerlaernummat maqaasivarput. Taamaattumik massakkut Klub orninneqartarnera anikittuaraavoq periarfissat annikinnerat piffilullunilu nuannaarinnginnatsigu.
* Innuttaasut ikioqatigiinnerunissaat, ilassiornissat, uparuartuutinnginnissaat qinngasaaarutinnginnissaallu. Unnussiuaarnerni eqqartortarlugit uparuartuisarut qinngasaarisartullu, immaqalu katsorsaasunik tikittoqaruni maani imerajuttoqarami aamma taakkulu taamaattuusaaramik. Kisianni aamma atorfikkaat taamaattuupput, taamaammat paasititsiniutisariaqarput tamanut.
* Assassoqatigiinneq/atoqqiineq, ullukkuunngitsoq unnukkut soorlu 19:30 -21:30 akornanni. Killeqanngittumik sanaluttarfik maani amigaatigaarput, atoqqiinikkut sanalunneq imaluunniit eqqumiittuliorfissamik pisariaqartititsivugut.
* Qitittoqakulaarnerunissaat inuussuttuaqqat inuussuttullu. Maani qitiffissaqannginneq annertuvo, haali akisoorujussuuvoq katersortarfitoqaq atorniaraanni atortoqanngilaq. Taamaammat B-2-imut utertikkaluarutsigu qitiffissalerujuuvoq, illorsuarmi taama kusanaatigisoq kiisalu angajoqqaavulli mikisuusut klubbiuvoq, allatut atornagu meeqqanut inuusuttunut kulturikkullu illutut atoruni iluarneruvoq. Tusarparput Hotilinngorniartoq uagut inuusuttut akerleraarput.
* B2-imut uteqqikkusukaluarpaat KLUBBERTARNEQ periarfissagissaarnerutippaat, maqaasivaat. Qinikkatut apuukkusuppaat B-2 pillugu. Kommunimut qinikkanut apuukkusupparput Uummannami B2 klubbitut atoqqilertariaqarpoq, illoqarfiup qnaganisartaani aserorterinerit uninnerussagaluarput, ilami ikumassagami qaamallunilu iluaqutaassooq.
* Angajoqaat ataatsimoorlutik unnussiuaartarsinnaanera. Imigassaqarqanngittumik unnussiuaarnerit Aliikkusiarfik Niuikut ingerlattaqaat maerlerusuuppata taavalu angajoqqaat naapisimaarfissaannik unnuk ataaseq bingorfiunngittumik taallugu. Soorlu oqallinnerit inukkaannerit il.il.
* Oqaloqatigineqakulanissartik, tusarnaarneqarnissarlu pisariaqartippaat. Pisariaqartipparput naapikulaarneqarluta tusarnaarneqarnissarput. Ilissi nuannertuaannarpoq aaqqissuussasi. Kisianni aamma Politiit social-limiluunniit sulisut ilissitut ittarunik qanoq nuanneq. Aamma maqaasivarput Junior qatserisartut aamma ilauqtaasarput.
* Allat piinik innimiginninnissaq aserorerisoqarunnaarnissaalu. Angajoqqaaqt oqaaqqissaarineqarusariaqarput, aammalul kikkuulluunniit qinikkanik oqaloqatigineqarusuppugut.
* Kiisalu qulliit maerlnerit qaamanerit. Illoqarfik qaamaneq pisariaqartipparput, soorlu Qaqqakkoortarfik qulleqanngilaq børnehjem eqqaaniik Juuarsip Aqqutaanut pilersariaqarpoq,. Aammami qulleqannginnerani ajutoortoqannginnerani pilertariaqarpoq
* Nuannersumik sammisaqarnissaq. Klubbi imaqarnerusoq soqutiginarnerusorlu aninaasat aporfigineqartarnerat tusakatappaat, meeqqat inuusuttuaqqat inuusuttullu sipaarfigineqannginnerunissaat perusuppaat. Taamannak oqarneq paasinarpoq, aammami ilumoorpoq sipaarfigineqarpallaaqaagut meeqqat inuusuttut utoqqaallu. Soormi allatigut sipaarunik soorlu timersortarfik akikinninngorluni taava atorneqarnerulissaaoq. Halimi namminersortuugami ajorpoq akisuallaaqaaq. Soorlu Fitnesserneqarnerulissooq. Haalimi namminersortuugami ajorpoq akisuallaaqaaq. Soorlu Fitnesserniaranni 60 kr. akikinnerusuuppat timerput kinanerpoq paarineqarussagaluarparput. Qinikkat aamma taama oqartarput timersornerulernissaq aalanerulernissaq, sunalu tamarmi akisugaarmat akissaqanngittugut.

Aalajangerneq:

Inussuttuaqqat sammisaqartinneqarnissaanut soorlu Diskoterneqarnissaanut 50.000,- kroninik tapiiffigineqarnissaat akuerineqarput. Eqqaarsaarutinik saviminernik tikisitsinissaq akuerineqanngilaq.Killil

|  |  |
| --- | --- |
| Imm. 13 | Uummannami Timersortarfik tapiiffigineqarnissamut qinnuteqaataa |

Suliap saqqummiunneqarnera:

Uummannami Timersortarfiup inersuaata natia nutaamik taarseqqammerpoq tamannalu ukiuni 40-ni utaqqineqarsimavoq. Timersortarfik Uummannap illoqarfiani innuttaasunut aaqqissuussinermut pingaaruteqarluinnartuummat naterlu nutaaq paarilluarniaraanni illersuuteqartariaqarmat tassa aaqqissuisoqartillugu natip qalliutissaanik måtte-nik pissarsisariaqarlutik. Måttet nutaat katillugit 214.158,87 kroninik akeqarput.

Aalajangerneq: Juullerpalaartitsinermi allanilu kommunip aaqqissuuttangaannik kommunimit atorluarneqartarmat måttinik pisinissamut tapiiffigineqarnissaanik akuerineqarput.

|  |  |
| --- | --- |
| Imm. 14 | Killiliisa Uummannamiinnerata kingorna, tarnip pissusaanik ilisimasallit suleqatigalugit unnussioqatigiinnissaq. |

Suliap saqqummiunneqarnera:

Naja Lyberth aamma Inuk B Bang allakkiaat malillugu Uummannamiaqqittussaapput oktoberip 7. – 14. oktober 2019. Unnussiuaarneq ingerlanerani erinartortumik akunniliisoqartaassooq, takorloorneqarpoq Peter L. Josefsen Maniitsumi tikisinneqarnissaa, taannalu akuerinikuuvoq Uummannamut tikissinnaanissaminut. Peter angalanissaa timersortarfiu katersortarfiata attartorneqarnissaa unnussiuaarnermilu sutungassanut aningaasartuutit qinnuteqaatigineqarput:

Aningaasartuutit:

Timersortarfiup katersortarfia attartornera kr. 1.500,00

Unnussiuaarnermi sutungassat: kr. 1.500,00

Erinarsortartup angalanera Maniitsoq-Uummannaq kr. 16.579,00

Unnuinermut aningaasartuutit kr. 5.790,00

Akissarsiassat: kr. 8.000,00

Katillugit: kr. 33.369,00

Aalajangerneq:

Akuerineqarput, Meeqqat Angerlarsimaffiani najugaqassaput akeqanngittumik.